**LATVIJAS REPUBLIKAS MINISTRU KABINETS**

2018.gada Noteikumi Nr.

Rīgā (prot. Nr.)

**Grozījumi Ministru kabineta 2016. gada 29. novembra noteikumos Nr. 754 “Muitas deklarācijas papildu aiļu aizpildīšanas un dabasgāzes un elektroenerģijas deklarēšanas kārtība”**

Izdoti saskaņā ar Muitas likuma

6. panta 2. un 3. punktu

Izdarīt Ministru kabineta 2016. gada 29.novembra noteikumos Nr. 754 “Muitas deklarācijas papildu aiļu aizpildīšanas un dabasgāzes un elektroenerģijas deklarēšanas kārtība” (Latvijas Vēstnesis, 2016, 240 nr.) šādus grozījumus:

1. Izteikt 7.2. apakšpunktu šādā redakcijā:

“7.2. ja muitas procedūras noformēšanas brīdī ir pieejams attiecīgās personas (nosūtītāja vai saņēmēja) EORI numurs vai dalībvalsts, saskaņā ar 1987.gada 20.maija Konvenciju par kopīgu tranzīta procedūru, piešķirts uzņēmuma reģistrācijas numurs, - 2. (Nr.) un 8. (Nr.) aili.”.

2. Svītrot 7.3. apakšpunktu.

3. Izteikt 8., 9. un 10. punktu šādā redakcijā:

“8. Lai piemērotu muitas procedūru – laišana brīvā apgrozībā un galapatēriņš, papildus Komisijas 2015. gada 28. jūlija Deleģētās regulas (ES) 2015/2446, ar ko papildina Eiropas Parlamenta un Padomes Regulu (ES) Nr. 952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem (turpmāk – regula Nr. 2015/2446) B pielikuma 3. nodaļā noteiktajām datu prasībām aizpilda šādas muitas deklarācijas ailes, norādot šādus tām atbilstošus datu elementus, kas minēti regulas Nr. 2015/2446 B pielikuma 3. nodaļā noteiktajā fakultatīvi aizpildāmo datu prasību tabulā:

8.1. visos gadījumos 2. (3/1), 6. (6/18), 18. (7/9), 23. (4/15), 35. (6/5), 47. (Likme) (4/5), 47. (Summa) (4/6), un 47. (MV) aili ar (4/8) datu elementu;

8.2. ja deklarē akcīzes preces, – 33. ailes piekto nodalījumu ar (6/17) datu elementu;

8.3. ja iepriekš piemērota muitas procedūra – novietošana muitas noliktavā, – 49. aili ar (2/7) datu elementu;

9. Lai precēm piemērotu muitas procedūru – ievešana pārstrādei vai pagaidu ievešana, papildus regulas Nr. 2015/2446 B pielikumā noteiktajām datu prasībām aizpilda šādas muitas deklarācijas ailes, norādot šādus tām atbilstošus datu elementus, kas minēti regulas Nr. 2015/2446 B pielikuma 3.nodaļā noteiktajā fakultatīvi aizpildāmo datu prasību tabulā:

9.1. visos gadījumos 2. (3/1), 6. (6/18), 20. (4/1), 23. (4/15), 24. (8/5), 35. (6/5) un 43. aili ar (4/16) datu elementu;

9.2. ja deklarē akcīzes preces, – 33. ailes piekto nodalījumu ar (6/17) datu elementu;

9.3. ja piemēro muitas procedūru – pagaidu ievešana ar daļēju atbrīvojumu no ievedmuitas nodokļa, – 47. aili ar (4/5, 4/6, 4/7) datu elementu;

9.4. ja iepriekš piemērota muitas procedūra – novietošana muitas noliktavā, – 49. aili ar (2/7) datu elementu.

10. Lai novietotu preces muitas noliktavā, papildus regulas Nr. 2015/2446 B pielikumā noteiktajām datu prasībām aizpilda šādas muitas deklarācijas ailes un tām atbilstošos datu elementus, kas minēti regulas Nr. 2015/2446 B pielikuma 3. nodaļā noteiktajā fakultatīvi aizpildāmo datu prasību tabulā –15.a aili ar (5/14) datu elementu, 33. ailes pirmo nodalījumu ar (6/14) datu elementu, 33. ailes piekto nodalījumu ar (6/17) datu elementu, ja deklarē akcīzes preces, un 46. aili ar (8/6) datu elementu.”.

4. Papildināt 11. punktu aiz skaitļa un vārda “24. aili” ar vārdiem un skaitļiem “ar (8/5) datu elementu”.

Ministru prezidents Māris Kučinskis

Finanšu ministre Dana Reizniece-Ozola